CELEX: 32016R0177
Language: sl
Date: 2016-02-10 00:00:00
Title: Izvedbena uredba Komisije (EU) 2016/177 z dne 10. februarja 2016 o odobritvi aktivne snovi benzovindiflupir kot kandidatke za zamenjavo v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi (EU) št. 540/2011 (Besedilo velja za EGP)

11.2.2016   
            
            
               SL
            
            
               Uradni list Evropske unije
            
            
               L 35/1
            
         IZVEDBENA UREDBA KOMISIJE (EU) 2016/177
   z dne 10. februarja 2016
   o odobritvi aktivne snovi benzovindiflupir kot kandidatke za zamenjavo v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi (EU) št. 540/2011
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 24 v povezavi s členom 13(2) Uredbe,
   ob upoštevanju naslednjega:
   
               (1)
            
            
               V skladu s členom 7(1) Uredbe (ES) št. 1107/2009 je Francija 20. decembra 2012 prejela zahtevek podjetja Syngenta Crop Protection AG za odobritev aktivne snovi benzovindiflupir.
            
         
               (2)
            
            
               V skladu s členom 9(3) navedene uredbe je Francija kot država članica poročevalka 15. februarja 2013 obvestila vložnika, druge države članice, Komisijo in Evropsko agencijo za varnost hrane (v nadaljnjem besedilu: Agencija) o dopustnosti zahtevka.
            
         
               (3)
            
            
               Država članica poročevalka je 25. marca 2014 Komisiji predložila osnutek poročila o oceni, pri čemer je en izvod poslala Agenciji, v katerem je ocenila, ali se za aktivno snov lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009.
            
         
               (4)
            
            
               Agencija je izpolnila določbe člena 12(1) Uredbe (ES) št. 1107/2009. V skladu s členom 12(3) Uredbe (ES) št. 1107/2009 je zahtevala, da vložnik predloži dodatne informacije državam članicam, Komisiji in Agenciji. Država članica poročevalka je februarja 2015 Agenciji predložila oceno dodatnih informacij v obliki posodobljenega osnutka poročila o oceni.
            
         
               (5)
            
            
               Agencija je 10. marca 2015 vložniku, državam članicam in Komisiji poslala svoj sklep o tem, ali se za aktivno snov benzovindiflupir lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009 (2). Agencija je svoj sklep dala na voljo javnosti.
            
         
               (6)
            
            
               Komisija je 13. julija 2015 Stalnemu odboru za rastline, živali, hrano in krmo predložila poročilo o pregledu snovi benzovindiflupir in osnutek uredbe o odobritvi snovi benzovindiflupir.
            
         
               (7)
            
            
               Vložniku je bilo omogočeno, da predloži pripombe na poročilo o pregledu.
            
         
               (8)
            
            
               V zvezi z eno ali več reprezentativnimi uporabami vsaj enega fitofarmacevtskega sredstva, ki vsebuje aktivno snov, zlasti v zvezi z uporabami, ki so bile proučene in podrobno navedene v poročilu Komisije o pregledu, je bilo ugotovljeno, da so merila za odobritev iz člena 4 Uredbe (ES) št. 1107/2009 izpolnjena. Navedena merila za odobritev se torej štejejo za izpolnjena.
            
         
               (9)
            
            
               Vendar pa Komisija meni, da je snov benzovindiflupir kandidatka za zamenjavo v skladu s členom 24 Uredbe (ES) št. 1107/2009. Benzovindiflupir je obstojna in strupena snov v skladu s točkama 3.7.2.1 in 3.7.2.3 Priloge II k Uredbi (ES) št. 1107/2009, saj je njegova razpolovna doba v tleh in sedimentu sladke vode daljša od 120 dni, dolgoročna koncentracija neopaženih učinkov pri sladkovodnih organizmih pa je manjša od 0,01 mg/l. Benzovindiflupir zato izpolnjuje pogoj iz druge alinee točke 4 Priloge II k Uredbi (ES) št. 1107/2009.
            
         
               (10)
            
            
               Zato je primerno odobriti snov benzovindiflupir kot kandidatko za zamenjavo.
            
         
               (11)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba vključiti nekatere pogoje in omejitve. Zlasti je primerno zahtevati dodatne potrditvene informacije.
            
         
               (12)
            
            
               V skladu s členom 13(4) Uredbe (ES) št. 1107/2009 bi bilo treba ustrezno spremeniti Prilogo k Izvedbeni uredbi Komisije (EU) št. 540/2011 (3).
            
         
               (13)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Odobritev aktivne snovi kot kandidatke za zamenjavo
   Aktivna snov benzovindiflupir se odobri kot kandidatka za zamenjavo, kot je določeno v Prilogi I.
   Člen 2
   Sprememba Izvedbene uredbe (EU) št. 540/2011
   Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. februarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  EFSA Journal 2015; 13(3):4043. Na voljo na spletu: www.efsa.europa.eu.
   
      (3)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      PRILOGA I
      
                  Splošno ime, identifikacijska številka
               
               
                  Ime po IUPAC
               
               
                  Čistost (1)
                  
               
               
                  Uveljavitev
               
               
                  Veljavnost registracije
               
               
                  Posebne določbe
               
            
                  benzovindiflupir
                  št. CAS 1072957-71-1
                  št. CIPAC ni na voljo
               
               
                  
                     N-[(1RS,4SR)-9-(dichloromethylene)-1,2,3,4-tetrahydro-1,4-methanonaphthalen-5-yl]-3-(difluoromethyl)-1-methylpyrazole-4-carboxamide
               
               
                  960 g/kg (50/50) racemata
               
               
                  2.3.2016
               
               
                  2.3.2023
               
               
                  Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu snovi benzovindiflupir ter zlasti dodatkov I in II k poročilu.
                  V tej celoviti oceni morajo biti države članice zlasti pozorne na tveganje za vodne organizme.
                  Pogoji uporabe po potrebi vključujejo ukrepe za zmanjšanje tveganja.
                  Vložnik predloži potrditvene informacije o:
                  
                              1
                           
                           
                              tehnični specifikaciji aktivne snovi, kot je proizvedena (na podlagi proizvodnje v komercialnem obsegu), vključno z relevantnostjo nečistoč;
                           
                        
                              2
                           
                           
                              skladnosti serij za ugotavljanje toksičnosti in ekotoksičnosti s potrjeno tehnično specifikacijo;
                           
                        
                              3
                           
                           
                              učinku postopkov čiščenja vode na naravo ostankov, prisotnih v površinski vodi in podtalnici, kadar se površinska voda ali podtalnica odvzema za pitno vodo.
                           
                        Vložnik predloži Komisiji, državam članicam in Agenciji informacije, zahtevane v točkah 1 in 2, do 2. septembra 2016, informacije, zahtevane v točki 3, pa v dveh letih po sprejetju smernic za oceno učinka postopkov čiščenja vode na naravo ostankov, prisotnih v površinski vodi in podtalnici.
               
            
         (1)  Več podrobnosti o aktivni snovi in njenih lastnostih je v poročilu o pregledu.
   
   
      PRILOGA II
      V delu E Priloge k Izvedbeni uredbi (EU) št. 540/2011 se doda naslednji vnos:
      
         
                      
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „4
                  
                  
                     benzovindiflupir
                     št. CAS 1072957-71-1
                     št. CIPAC ni na voljo
                  
                  
                     
                        N-[(1RS,4SR)-9-(dichloromethylene)-1,2,3,4-tetrahydro-1,4-methanonaphthalen-5-yl]-3-(difluoromethyl)-1-methylpyrazole-4-carboxamide
                  
                  
                     960 g/kg (50/50) racemata
                  
                  
                     2.3.2016
                  
                  
                     2.3.2023
                  
                  
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu snovi benzovindiflupir ter zlasti dodatkov I in II k poročilu.
                     V tej celoviti oceni morajo biti države članice zlasti pozorne na tveganje za vodne organizme.
                     Pogoji uporabe po potrebi vključujejo ukrepe za zmanjšanje tveganja.
                     Vložnik predloži potrditvene informacije o:
                     
                                 1
                              
                              
                                 tehnični specifikaciji aktivne snovi, kot je proizvedena (na podlagi proizvodnje v komercialnem obsegu), vključno z relevantnostjo nečistoč;
                              
                           
                                 2
                              
                              
                                 skladnosti serij za ugotavljanje toksičnosti in ekotoksičnosti s potrjeno tehnično specifikacijo;
                              
                           
                                 3
                              
                              
                                 učinku postopkov čiščenja vode na naravo ostankov, prisotnih v površinski vodi in podtalnici, kadar se površinska voda ali podtalnica odvzema za pitno vodo.
                              
                           Vložnik predloži Komisiji, državam članicam in Agenciji informacije, zahtevane v točkah 1 in 2, do 2. septembra 2016, informacije, zahtevane v točki 3, pa v dveh letih po sprejetju smernic za oceno učinka postopkov čiščenja vode na naravo ostankov, prisotnih v površinski in podtalnici.“
                  
               
      
         (1)  Več podrobnosti o aktivni snovi in njenih lastnostih je v poročilu o pregledu.